ຈີນ ທຸ້ມເທ ການລົງທຶນ ຂະໜາດໃຫຍ່ ໃນປະເທດ ອອສເຕຣເລຍ
ລະບົບໂຄງລ່າງພື້ນຖານ ອະສັງຫາລິມະຊັບ ດ້ານພານິດ ແລະກະສິກຳ ເປັນພາກສ່ວນ ທີ່ນິຍົມຫຼາຍທີ່ສຸດ ຂອງຊາວຈີນ ແຕ່ ຊາວອອສເຕຣເລຍ ຈຳນວນນຶ່ງ ຄັດຄ້ານຕໍ່ການລົງທຶນ.
ຈີນເປັນຕ່າງປະເທດທີ່ລົງທຶນຢູ່ໃນອອສເຕເຣຍ ທີ່ໃຫຍ່ທີ່ສຸດ ອັນດັບສອງ ໂດຍມີຜົນປະໂຫຽດ ຫຼາຍຂຶ້ນເລື້ອຍໆ ໃນພາກ ສ່ວນຕ່າງໆຂອງເສດຖະກິດ ທີ່ຫຼາກຫຼາຍ ຈາກກະສິກຳ ອະສັງ ຫາລິມະຊັບ ແລະ ພະລັງງານທົດແທນ ໃນຂະນະທີ່ ລັດຖະບານ ໃນນະຄອນຫຼວງ Canberra ຍິນດີຮັບເອົາ ການລົງທຶນຈາກ ຕ່າງປະເທດຢູ່ນັ້ນ ກໍໄດ້ມີການຄັດຄ້ານ ຕໍ່ການຫລັ່ງໄຫລເຂົ້າໄປ ຂອງທຶນຮອນຈາກຈີນຢູ່ ຜູ້ສື່ຂ່າວອີໂອເອ Phil Mercer ລາຍ ງານກ່ຽວກັບເລື່ອງນີ້ ຈາກນະຄອນ ຊິດນີ້ ຊຶ່ງໄຊຈະເລີນສຸກ ຈະ ນຳມາສະເໜີທ່ານ ໃນອັນດັບຕໍ່ໄປ ຈີນເປັນຜູ້ລົງທຶນ ອັນດັບສອງ ຕໍ່ຈາກສະຫະລັດ ໃນຂະໜາດມູນຄ່າການລົງທຶນຂອງຕົນ ຢູ່ໃນອອສເຕຣເລຍ ຕົວເລກນັ້ນ ແມ່ນໄດ້ມາຈາກບໍລິສັດການເງິນ KPMG ແລະ ມະຫາ ວິທະຍາໄລ Sydney ເມື່ອບໍ່ດົນມານີ້ ຊຶ່ງສະແດງໃຫ້ເຫັນວ່າ ລັດ New South Wales ໄດ້ດຶງດູດ ເອົາການລົງທຶນຈາກຊາວຈີນ ຫຼາຍກວ່າ 70 ເປີເຊັນ ພາກສ່ວນທີ່ນິຍົມ ຫຼາຍ ທີ່ສຸດ ແມ່ນລະບົບໂຄງລ່າງພື້ນຖານ ແລະ ອະສັງຫາລິມະຊັບດ້ານພານິດ ໃນຂະນະທີ່ ຜົນປະໂຫຽດຂອງຊາວຈີນ ຢູ່ໃນພາກ ອຸດສາຫະກຳ ຂຸດຄົ້ນບໍ່ແຮ່ ແມ່ນກຳລັງຈາງຫາຍໄປ ທ່ານ Hans Hendrischke ເປັນອາຈານ ສອນວິຊາ ທຸລະກິດ ແລະ ການບໍລິຫານ ຂອງ ຈີນ ຢູ່ທີ່ມະຫາວິທະຍາໄລ Sydney ທ່ານ Hendrischke ເວົ້າວ່າ ຄາດກັນວ່າ ການລົງທຶນຂອງຈີນ ໃນພາກສ່ວນ ກະສິກຳຂອງອັອສເຕຣເລຍ ແມ່ນຈະ ເພີ້ມຂຶ້ນ ຫຼັງຈາກມີການໃຫ້ສັດຕະຍາບັນຕໍ່ຂໍ້ຕົກລົງການຄ້າເສລີ ເມື່ອເດືອນທັນວາ ປີ ກາຍນີ້ ແຕ່ການຊື້ສວນ ແລະ ທີ່ດິນນັ້ນ ແມ່ນມີບັນຫາຂັດແຍ້ງກັນຢູ່ ລັດຖະບານໃນນະຄອນຫຼວງ Canberra ໄດ້ຖືກຕຳນິ ສຳລັບການອະນຸຍາດໃຫ້ຂາຍ ທຸລະກິດຟາມລ້ຽງງົວຜະລິດນ້ຳນົມ ທີ່ໃຫຍ່ທີ່ສຸດຂອງອັອສເຕຣເລຍ ທີ່ປະກອບດ້ວຍ 25 ຟາມ ແລະ ງົວພັນນົມ 30,000 ໂຕ ໃຫ້ແກ່ນັກລົງທຶນຈີນ ນັກທຸລະກິດຍິງ ທ່ານນາງ Jan Cameron ພະຍາຍາມ ຈະຊື້ເອົາ ວິສາຫະກິດທີ່ຕັ້ງຢູ່ Tasmania ແຕ່ບໍ່ປະສົບຜົນສຳເລັດ ແລະ ເຊື່ອວ່າ ການຂາຍວິສາຫະກິດນັ້ນ ໃຫ້ແກ່ຈີນ ຈະບໍ່ເປັນຜົນປະໂຫຍດແກ່ອອສເຕຣເລຍເລີຍ ທ່ານນາງ Cameron ເວົ້າວ່າ ບໍລິສັດຮຸ້ນສ່ວນເອກະຊົນຂອງຈີນ ຍັງໄດ້ຊື້ຟາມງົວພັນນົມ ຢູ່ໃນເຂດຕ່າງໆ ຂອງ ອອສເຕຣເລຍ ນຳອີກດ້ວຍ ຊາວສວນຂອງເມືອງ Victoria ທ່ານ Craig Aplin ເຊື່ອວ່າ ການລົງທຶນຈາກຕ່າງປະເທດ ຄວນໄດ້ຮັບການຕິດຕາມເບິ່ງຢ່າງຄັກແນ່ ທ່ານ Aplin ເວົ້າວ່າ ໃນອີກດ້ານນຶ່ງ ທີ່ເປັນບັນຫາຂັດແຍ້ງກັນ ກໍແມ່ນ ອະສັງຫາລິມະຊັບດ້ານທີ່ຢູ່ອາໄສ ເຖິງ ແມ່ນວ່າ ຄວາມຮຽກຮ້ອງຕ້ອງການ ທີ່ເພີ້ມຂຶ້ນຢ່າງຫຼວງຫຼາຍ ຈະຫລຸດລົງ ໃນສອງສາມ ເດືອນບໍ່ດົນມານີ້ກໍຕາມ ແຕ່ເງິນຫຼາຍລ້ານໂດລາຂອງຊາວຈີນ ແມ່ນໄດ້ຖືກທຸ້ມເທລົງໃສ່ ການຊື້ຂາຍຊັບສິນອາຄານທີ່ຢູ່ອາໄສ ນາງ Monika Tu ເປັນນາຍໜ້າຊື້ຂາຍ ດ້ານອະສັງຫາລິມະຊັບ ທີ່ມີຫ້ອງການຕັ້ງຢູ່ໃນ ນະຄອນ Sydney ທີ່ຊ່ອຍເສດຖີຈີນ ຫຼາຍຄົນ ຊື້ເຮືອນຊານທີ່ຫຼູຫຼາ ຢູ່ໃນອອສເຕຣເລຍ ນາງ Tu ເວົ້າວ່າ ພວກນັກສຶກສາຈີນ ຫຼາຍໝື່ນຄົນ ເຂົ້າຮຽນຢູ່ທີ່ໂຮງຮຽນ ແລະ ມະຫາວິທະຍາໄລຕ່າງໆ ຂອງອອສເຕຣເລຍ ບາງສ່ວນ ຈະເລີ້ມສະແຫວງຫາອາຊີບຕ່າງໆ ຫຼັງຈາກຮຽນຈົບແລ້ວ ໂດຍໄດ້ຮັບການອູ້ມຊູຈາກການລົງທຶນໃນຊັບສິນຂອງຄອບຄົວນັ້ນ ອີງຕາມ ທ່ານ David Milton ຜູ້ອຳນວຍການ ຂອງບໍລິສັດ CBRE ທີ່ໃຫ້ການບໍລິການ ດ້ານອະສັງຫາລິມະຊັບ ຢູ່ໃນນະຄອນ Sydney ທ່ານ Milton ເວົ້າວ່າ ໃນປີ 2014 ໄດ້ມີການກະປະມານວ່າ ການລົງທຶນຂອງຊາວຈີນ ທີ່ໄດ້ທຸ້ມເທເຂົ້າໄປໃນ ອອສເຕຣເລຍ ມີມູນຄ່າເຖິງ 8 35 ຕື້ໂດລາ ບັນດານັກຊ່ຽວຊານ ຢູ່ທີ່ມະຫາວິທະຍາໄລ Sydney ເຊື່ອວ່າ ຕົວເລກນັ້ນ ຈະເພີ້ມຂຶ້ນອີກ ໃນຂະນະທີ່ພວກນັກລົງທຶນໃນຈີນ ໄດ້ຖືກ ດຶງດູດຈິດໃຈ ໂດຍພາບພົດເສດຖະກິດ ຂອງອອສເຕຣເລຍ ທີ່ຂ້ອນຂ້າງ ຢູ່ໃນທາງບວກ ແລະ ສະຖາບັນທີ່ໝັ້ນຄົງ ນັ້ນ